Röthenbach im Emmental
Röötebach (amtlech Röthenbach im Emmental) isch e politischi Gmeind im Verwautigschreis Ämmitau im Kanton Bärn, Schwyz.

Geografi 
Röötebach ligt im Tau vom glychnamige Bach. D Gmeindsflächi bsteit us 44,7 % langwirtschaftlecher Flächi, 51,9 % Waud, 2,9 % Sidligsflächi u 0,6 % süschtigi Flächi. D Nachburgmeinde si Signou, Eggiwiu, Schangnou, Eriz, Oberlangenegg, Wachsudorn, Buechouterbärg, Linge u Bowiu.

Gschicht 
Röötebach isch zum erschte Mal gnennt worde im Jahr 1148 aus Rochembac. Bis zum 31. Dezämber 2009 het d Gmeind zum Bezirk Signou ghört.

Ywohner 
Quäuue: Bundesamt für Statistik 2005

Dr Uusländeraateil isch 2010 bi 1,8 % gläge.

Religion 
89,4 % vo de Ywohner si evangelisch-reformiert, 1,8 % si römisch-katholisch (Stang 2000).

Politik 
Bi de Nationauraatswahle 2011 het s das Ergebnis ggää: BDP 11,5 %, CVP 0,3 %, EVP 3,6 %, FDP 2,1 %. GLP 1,0 %, GP 1,7 %, SP 3,2 %, SVP 65,0 %, Suschtigi 11,6 %.

Gmeindspresidänt vo Röötebach isch dr Rudolf Megert (Stang 2013).

Wirtschaft 
D Arbetslosigkeit isch im Jahr 2011 bi 1,5 % gläge.

Sprach u Dialäkt 
Bir Vouchszeuuig 2000 hei vo de 1262 Ywohner 98,8 % Dütsch aus Houptsprach aaggää u 0,1 % Französisch.

Dr Dialäkt vo Röötebach ghört zum Hochalemannisch.

Biuder

Weblink 

 www.roethenbach.ch

Fuessnote 

Ort (Kanton Bärn)
Ämmitau